Ръководството на Военен клуб – Велико Търново информира за програма „Родолюбие”, публикувана във в-к „Българска Армия” и представена  от Изпълнителна агенция „Военни клубове и Военно-почивно дело” по проект на министерството на отбраната.

Програма „Родолюбие” стартира тази година с предмет на дейност родолюбивото и патриотичното възпитание в партньорство с гарнизонните военни клубове по места и гражданските организации за развитие на националната идентичност.

В тази насока представяме програма „Родолюбие” и допълнителна разяснителна информация за начина, по който могат да си взаимодействат клубовете по интереси и гражданските сдружения в обществена полза.

Военен клуб – Велико Търново желае учениците да се запознаят и докоснат до културно-художествената дейност, музикалните школи и клубове по интереси, които през годините са се утвърдили със своя професионална и творческа среда, популяризирали изкуството си като състави на военния клуб.

Изградените училищни клубове по интереси биха намерили своя добър партньор в лицето на военния клуб. Може да се създадат и нови формации. Многообразието от родолюбиви и обществено значими теми, непреходни за всяко общество, са добро хрумване и инициативи, съобразени с учебната програма, ще спомогнат младият човек да формира представи за единно гражданство, както и за неговото личностно израстване.

ВОЕНЕН КЛУБ – ВЕЛИКО ТЪРНОВО Е НАШ ПАРТНЬОР ВЪВ ВЪЗПИТАНИЕТО И ОПАЗВАНЕТО НА МЛАДОТО ПОКОЛЕНИЕ НА БЪЛГАРИЯ.